**УКАЗАНИЯ КЪМ УЧАСТНИЦИТЕ**

**за участие в обществена поръчка, чрез събиране на оферти с публична покана**

**І. ОБЩИ УСЛОВИЯ**

Тези указания определят правилата за подготовка и представяне на офертите за участие в избор на изпълнител, като условията и реда, при които ще се избере изпълнител на поръчката е съобразен с Правила за избор на изпълнител за предоставяне на финансови услуги от кредитни или финансови институции от Правилник за реда за упражняване правата на държавата в търговските дружества с държавно участие в капитала, публикувани в ДВ, бр.49 от 2013г..

**ІІ. УКАЗАНИЯ ЗА ПОДГОТОВКА НА ОФЕРТИТЕ**

Офертата трябва да бъде съобразена с изискванията и обема на дейностите на Възложителя.

При подготвяне на офертата всеки участник трябва да се придържа точно към обявените от възложителя условия. Участникът може да промени, допълни или оттегли офертата си най-късно до изтичане на срока за получаване на офертите. Всеки участник има право да представи **само една оферта**. Варианти на оферта не се допускат.

Копията на документите трябва да бъдат заверени от законния представител или пълномощник на кандидата с гриф “Вярно с оригинала”, подпис и печат.

По офертата не се допуска никакви вписвания между редовете, изтривания или корекции.

Документите и данните в офертата се подписват само от лица с представителни функции, съгласно удостоверението за актуално състояние или от изрично упълномощени за това лица. Във вторият случай се изисква да се представи нотариално заверено пълномощно за изпълнението на такива функции съгласно изискванията на настоящата документация.

Представените образци в документацията за участие и условията описани в тях са задължителни за кандидатите. Предложенията на кандидатите трябва да бъдат напълно съобразени с тези образци.

**ЗАБЕЛЕЖКА: На основание „ПРАВИЛНИК за реда за упражняване правата на държавата в търговските дружества с държавно участие в капитала (в сила от 2.09.2011 г., доп., бр. 49 от 4.06.2013 г.)” Приложение № 3 към чл. 13б, т.4.6. - В случаите, когато са представени оферти от по-малко от 5 институции, възложителите публикуват повторна покана за оферти при условията и по реда на т. 4.3 и 4.4. В този случай срокът за получаване на оферти е 5 работни дни, като възложителите избират изпълнител на базата на представените оферти, независимо от техния брой.**

**III. ПРЕДМЕТ НА ПОРЪЧКАТА**

Предмет на настоящата поръчка е **“Предоставяне на финансови услуги от финансови или кредитни институции за нуждите на УСБАЛЕ „АКАД. ИВАН ПЕНЧЕВ” ЕАД”**. Предметът на поръчката обхваща **комплексното банково обслужване на стопанската дейност Възложителя** /в това числообслужване на разплащателни сметки; касови операции; междубанкови и вътрешнобанкови преводи, превод на трудовите възнаграждения на служителите на болницата; пласиране на свободни парични следства на депозитни или други банкови сметки; интернет банкиране и други/ **за срок** **от три години.**

**IV. ПОЛУЧАВАНЕ НА ДОКУМЕНТАЦИЯ ЗА УЧАСТИЕ**

Документацията за участие е публикувана на интернет страницата на Възложителя www.usbale.com, на интернет страницата на Министерство на здравеопазването www.mh.government.bg

**V.ОБЩИ ИЗИСКВАНИЯ КЪМ УЧАСТНИЦИТЕ:**

Участници в процедурата могат да бъдат банки по смисъла на Закона за кредитните институции /ЗКИ/ и следва да притежават валиден лицензза извършване на банкова дейност, да са страна по валидно сключен договор на участника с Министерство на финансите за обслужване на плащания в СЕБРА, да разполагат с платформа за интернет банкиране.

**VI.НАЧИН НА ПЛАЩАНЕ КЪМ ИЗПЪЛНИТЕЛЯ;**

Съгласно условията на проекта на договора-по банков път.

**VII.СЪДЪРЖАНИЕ НА ОФЕРТАТА:**

Участниците в процедурата следва да представят: Заявление за участие /по образец/; Списък на документите, съдържащи се в офертата /по формат на участника/; Заверено от участника копие на: документ за регистрация или ЕИК съгласно чл.23 от ЗТР, когато участника е ЮЛ; документ за регистрация на чуждестранно лице съобразно националното му законодателство или еквивалентен документ на съдeбен или админстративен орган в държавата в която е установен, като документа бъде преведен на български език в официален превод; Административни сведения /по образец/; Декларация за запознавене с условията на поръчката; Декларации за отсъствие на обстоятелствата по чл. 47, ал. 1от ЗОП , чл.47 ал.2 от ЗОП, чл. 47, ал. 5 ЗОП /по образец/. Възложителят ще отстрани от процедурата лица, за които са налице обстоятелствата по чл. 47, ал. 1от ЗОП , чл.47 ал.2 от ЗОП, чл. 47, ал. 5 ЗОП; Лицензза извършване на банкова дейност – валиден /заверен с гриф вярна с оригинала, подпис на представлващия и печат на участника/;Декларацияза наличие на сключен договор на участника с Министерство на финансите за обслужване на плащания в СЕБРА и транзитните сметки/по формат на участника/; Декларацияот участника за предлагане на онлайн /интернет/ банкиране /по формат на участника/; Декларация от участника за наличие на възможност да обслужва работните заплати за служителите на болницата – прогнозен брой 200 души/по формат на участника/; Документ за последен кредитен рейтинг, присъден от Агенцията за кредитен рейтинг – копие; Презентация на участника /възможности и пълно описание на предвижданата организация на банковото обслужване на лечебното заведение, подробно описание на онлайн /интернет/ банкиране, описание на клоновата мрежа, на наличната развита АТМ мрежа/ собствени банкомати в основните населени места в страната и други по преценка на участника//по формат на участника/; Декларация от участника за срок за обслужване на плащанията; Декларация от участника, че при спечелване на поръчката при желание на Възложителя ще има възможност да монтира безплатно банкомат на територията на болницата, на място посочено от възложителя; Ценова оферта /по образец/ Ценовото предложение се представя в отделен запечатен плик с надпис „предлагана цена”; подписан и подпечатен проект на договор /по образец/.

**Всеки участник представя в ценовата си оферта Единична цена за всяка предлагана банкова операция**

**VIII. СРОК НА ВАЛИДНОСТ НА ОФЕРТИТЕ –** 90 календарни дни от крайния срок за получаване на офертите.

**IX. СРОК, МЯСТО И НАЧИН ЗА ПРЕДСТАВЯНЕ НА ОФЕРТАТА:**

Офертата се представя в деловодството на УСБАЛЕ „Акад. Иван Пенчев” ЕАД в срок до 16:00 часа на 29.11.2013г., в непрозрачен, запечатан плик, с посочен адрес за кореспонденция и по възможност телефон, факс и електронен адрес на адрес: гр. София, ул. "Здраве" № 2 - За участие в процедура по чл. 14, ал. 4, т. 2 от ЗОП с предмет: “Предоставяне на финансови услуги от финансови или кредитни институции за нуждите на УСБАЛЕ „АКАД. ИВАН ПЕНЧЕВ” ЕАД.

**X. ПРОВЕЖДАНЕ НА ИЗБОР НА ИЗПЪЛНИТЕЛ**

1. Отварянето, оценката и класирането на офертите ще се извърши на от длъжностни лица, определени със заповед на изпълнителния директор на Възложителя.

**3.** Отстранява се участник, който:

а) не е представил някой от изискуемите документите, посочени в настоящата документация;

б) който е представил оферта, която не отговаря на условията на възложителя;

в) който не отговоря на условията на Възложителя

**4. Оценяването на предложенията на всеки един участник ще се извършва по критерия “икономически най-изгодна оферта“, по методика и критерии, неразделна част от настоящата документация /приложение 3/**

***Учстниците трбва да имат предвид, че когато офертата на участник съдържа предложение, което съгласно избрания критерий „икономически най-изгодна оферта” на настоящата обществена поръчка е с повече от 20 на сто по-благоприятно от средната стойност на предложенията на останалите участници по същия показател за оценка,, комисията изисква от него подробна писмена обосновка за начина на неговото образуване. Определя се разумен срок за представяне на обосновката, който не може да бъде по-кратък от 3 (три) работни дни след получаване на искането за това.***

***При условие, че общите оценки на две или повече оферти са еднакви комисията провежда публично жребий за определяне на изпълнител между класираните на първо място оферти.***

**5.** На оценка подлежат само офертите на участниците, които отговарят на обявените в настоящата документация изисквания.

**XI.ПОДПИСВАНЕ НА ДОГОВОРА:**

Възложителят сключва писмен договор с участника класиран на първо място и определен за изпълнител, в срок от 10 дни след утвърждаване на протокола от Възложителя.